ঢাকা মেট্রো
বাংলাদেশের রাজধানী ঢাকাতে নির্মিতব্য ভূ-উপরিস্থ রেল ব্যবস্থার নাম ঢাকা মেট্রো। ঢাকা মেট্রো রেল ব্যবস্থাকে কে ম্যাস র‍্যাপিড ট্রানযিট সংক্ষেপে এমআরটি (MRT) হিসেবেও উল্লেখ করা হয়। ২০০০ সাল থেকে অতি জনবহুল ঢাকা মহানগরীর ক্রমঃবর্ধমান যানবাহন সমস্যা ও পথের দু:সহ যানজট কমিয়ে আনার লক্ষ্যে এই ম্যাস র‍্যাপিড ট্রানযিট ব্যবস্থা স্থাপনের পরিকল্পনা করা হয়েছে। 
এই উদ্দেশ্যে একটি উন্নয়ন প্রকল্প গ্রহণ করা হয় যার নাম ঢাকা মাস র‌্যাপিড ট্রানজিট ডেভেলপমেন্ট প্রজেক্ট। ২০১৬ থেকে এই পরিকল্পনার বাস্তবায়ন শুরু হয়েছে। ২০১৯ সালের ডিসেম্বরের মধ্যে এর বাণিজ্যিক পরিচালনা শুরুর লক্ষ্য স্থির করা হয়েছে। এই প্রকল্প বাস্তবায়নে ব্যয় হবে ২২ হাজার কোটি টাকা যার মধ্যে জাপান ইন্টারন্যাশনাল কো-অপারেশন এজেন্সি (জাইকা)’র প্রকল্প ঋণ ৭৫ শতাংশ এবং বাংলাদেশ সরকারের নিজস্ব অর্থায়ন ২৫ শতাংশ।
দিল্লির পরিবহন ব্যবস্থা
১৯৪০-এর দশকে স্বাধীনতার পূর্বে শহরটিতে জনসাধারণের পরিবহন ব্যক্তিগত ভাবে নিয়ন্ত্রিত ছিল। প্রধানত টোঙ্গি এবং 'গোয়ালিয়র ট্রান্সপোর্ট কোম্পানি' ও 'উত্তর ভারত ট্রান্সপোর্ট কোম্পানি' এর বাস পরিষেবার উপর নির্ভর ছিল দিল্লির পরিবহন ব্যবস্থা। কিন্তু ক্রমবর্ধমান শহরে এটি শীঘ্রই অপর্যাপ্ত প্রমাণিত হয়। এইভাবে ১৯৪৮ সালের মে মাসে দিল্লী পরিবহন কর্পোরেশন (ডিটিসি) দ্বারা বাস ব্যবস্থা প্রতিষ্ঠিত হয়। শহর পরিবহণে পরবর্তী বড় উদ্দোগ ছিল ২০০ সালে একটি দ্রুত গণপরিবহন ব্যবস্থা হিসাবে দিল্লি মেট্রো রেল চালু করা।